**Препорука ОДИХР број: 7/2023** која гласи: Независност Регулаторног тела за електронске медије (РЕМ) мора бити ефективно гарантована у складу са најновијим законским одредбама. РЕМ би требало проактивно да користи законска овлашћења да поступа ex officio у случајевима кршења медијских прописа, на основу систематског надзора.

**ПРЕДЛАГАЧ: ЦЕСИД**

Измена и допуна Закона о електронским медијима

**Измена и допуна члана 39.**

**Изрицање мера заштите**

У члану 39. став 1. после тачке 3) додаје се нова тачка 4) која гласи: новчана казна;

После става 4. додају се нови ставови који гласе:

Новчана казна од 60 хиљада до 600 хиљада динара изриче се пружаоцу медијске услуге који изврши веома тешку повреду закона.

Изузетно, у случају изрицања новчане казне из става 1. овог члана пружаоцу медијске услуге чији укупни годишњи приход не прелази 60 хиљада динара, изречена новчана казна може износити максимално 10% укупног годишњег прихода.

Рок за плаћање новчане казне одређује се истим решењем којим је одређена та мера и не може бити краћи од једног нити дужи од три месеца од дана пријема решења.

Изузетно, рок за плаћање новчане казне не може бити дужи од једног месеца у случају веома тешке повреде члана 62 Закона о електронским медијима.